Petition to a Strategos
Material: papyrus
Place: Arsinoites
Categories: Eingabe
Ptolemaios an den Strategen Theon
Beschwerde über vernachlässigte Bewässerung eines Sumpfes durch die zuständigen Beamten Aigialophylax und Sporeus
[Θέωνι] στρατηγῷ Ἀρσιν[οε]ίτου Θεμίστου καὶ Πολέμωνος μερίδων 
παρ[ὰ Πτο]λε[μα]ίου Διοδώρου τοῦ καὶ Διοσκόρου μισθωτοῦ οὐσια[κ]οῦ δρυμοῦ περὶ κώμην 
Θε[αδέλφει]αν τῆς Θεμίστου μερίδος καὶ ἄλλων. πολλά[κ]ις προσελθόντος μου Ἀπολλωνίῳ 
αἰγ[ιαλοφύλα]κι καὶ τῷ τῶν τ[ό]πων κατασπορεῖ, πολλὰς ἀντικαταστάσις πρὸς α[ὐ]τὸν ποιη[σ]άμε
νος [παρόντα] ἐν τῇ κώμῃ ἔτι καὶ ἀκμάζοντος τοῦ Νείλ[ου] πρὶν ἢ καὶ τὰ ὕδατα εἰς τὰ ἐδ[άφη] χωρήσῃ παρασχεῖν τῷ προκιμένῳ δρυμῷ τὰ 
συ[νήθη καὶ αὐ]τάρκη ὕδατα, καὶ μέχρι νῦν διαβαλλ[ό]μενος ὑπʼ αὐτῶν, οὐκ ἐβουλήθησαν παρασχεῖν, 
το[ῦ ἱερωτά]του Νείλου τὴν τελείαν ἀνάβασιν ἐνεγκόντος καὶ παν τὸν νομὸν ὀφειλοντα ἐνεν
κε[ῖν ]....., τοῦ οὖν δρυμοῦ μέχρι σήμενον ἐνδεεστατον  ὀντα· παντελῶς γὰρ ὀλίγα ἦν τὰ 
ὕδατ[α] κα[ὶ ἦ]ν ἄγονα ἀπὸ ἀποχυμάτων καὶ μηδὲ ἓν  καὶ μηδὲ ἓν ἀπὸ μήτρας ἐσχηκότα· ὅθεν μὴ δυνά
μ[ενος καθησ]υχάζειν ἀξιῶ τούτου τοῦ διαστολικοῦ τὸ ἴσον μεταδοθῆναι τῷ τε αἰγιαλοφύλα
κι καὶ καὶ τ[ῷ] τῶν τόπων κατασπορεῖ Τυράννῳ διά τινος τῶν περὶ σὲ ὑπηρετῶν πρὸς τὸ πλησθῆναι τὸν 
προκίμεν[ο]ν  ἢ εἰδέναι αὐτοὺς, ἐὰν ἄρα τι ἐκ τούτου βλάβος ἐπακολουθήσῃ λόγον ὑφξοντας 
ἐπὶ τοῦ λαμ[πρ]οτάτου ἡγεμόνος κ[αὶ] τοῦ κρατίστου ἐπιτρόπου· ἀποξηρανθέντος γὰρ τοῦ προκιμέ
νου δρυμοῦ ἐπʼ ἔδαφος καὶ τοῦ γόνου καὶ τῶν μητρῶν μιωθέντων, οὐ μόνου τοῦ ἐφετείου 
φόρου βλάβος ἐπακολουθεῖ, ἀλλὰ καὶ ἐφεξῆς ἔτη τρία  ἄχρι ἂν γόνον καὶ μήτρας εἰς αὖξιν 
σχῇ ὁ δρυμὸς βλάβος ἐπακολουθεῖ· μένιν δʼ ἐμοὶ πρὸς τὸν αἰγιαλοφυλακ τὸν λόγον περὶ ἧς ἔχω 
π...........ας διαστολῆς περὶ τοῦ αὐτοῦ δρυμοῦ ὑπὲρ τοῦ παρῳχηθέντος ὀγδόου ἔτους ἐπὶ τοῦ
κρατίστ[ου ἐ]πιστρατήγου.